Poskantoor waarsku teen bedrog - Maroela Media
Poskantoor waarsku teen bedrog
Die Suid-Afrikaanse Poskantoor het mense gewaarsku om bedag te wees op bedrog met pakkies.
"Lede van die publiek kry 'n foonoproep van iemand wat voorgee om vir die doeane-afdeling van die Poskantoor te werk. Mense word dan ingelig dat daar 'n oorsese pakkie vir hulle wag om afgehaal te word – maar eers moet hulle geld in 'n bankrekening inbetaal. Volgens die persoon wat die oproep maak, is die geld vir aksyns- en koerierkoste," het Johan Kruger, woordvoerder van die Poskantoor gesê.
Mense word glo ook na 'n webwerf verwys wat op die oog af dieselfde as die Speed Services-webwerf lyk. "Die nommer wat daarop gelys word, is egter in die Verenigde Koninkryk, met 'n voorsyfer van +44," het Kruger gesê.
Kruger het gesê kliënte kry 'n pinnommer wat hulle moet insleutel voordat hulle die fiktiewe pakkie op die webwerf kan "opspoor".
"Die Poskantoor se webwerf gebruik nie pinnommers nie. Ons vereis nooit dat kliënte vooraf geld in 'n bankrekening inbetaal nie. In gevalle waar SARS invoerbelasting op 'n bakkie van die buiteland hef, moet dit by die poskantoortoonbank betaal word waar die pakkie afgehaal word. Die kliënt sal dan 'n kwitansie vir die betaling ontvang, " het Kruger gesê.
Kruger het gesê indien die poskantoor wel die selfoonnommer van die ontvanger van die pakkie het, hy/sy dan 'n SMS sal kry om die pakkie te gaan haal, maar nooit om geld in 'n rekening in te betaal nie.
Lede van die publiek wat inligting oor die bedrogskema het, kan dit by die polisie of by die Poskantoor se misdaadafdeling by 0800 020 070 aanmeld.
[Foto's en Video] Jhb-kantoorblok in ligte laaie
Ontsnapte olifante terug in reservaat
Ons gewone, hardwerkende mense is heeltemal te dom om skelm te wees!
Dit sal nice wees van die Poskantoor om net ons gewone posstukke aftelewer. Het verstaan dat Poskantoor allrs in hulle vermoee doen om beter diens te verskaf maar dit het ook in die hek grduik soos talle ander dienste
Linda Pretorius · 2 jare gelede
Ek wag ook vir n pakkie vanaf di UK. Laasweek n paypal invoice ontvang vanaf n Ronald Edginton vir n bedrag van R365 om my pakkie te lewer. Het weer n epos ontvang van dieselfde persoon wat wou weet of ek di vorige epos en paypal versoek ontvang het. Wag al 3 weke en my pakkie steeds ni ontvang nie. Wat staan my te doen.
Wag vir die notifikasie in jou posbus.
Urania Linde · 2 jare gelede
Ek het tot my spyt 27 Maart 2017, verwyssing PE881471429ZA Post Office Sinoville 'n pakkie Upington toe gestuur. Het die naam van persoon wat my geassisteer het. Laaste wat ek gehoor het le pakkie nog in Bloemfontein. Gaan vir week 5:( Niemand het antwoorde nie. Hoe nou gemaak?
Vanessa · 2 jare gelede
Die poskantoor is pateties. Omtrent elke 2de pakkie van my kry voete… en almal trek net skouers op.
Mense daar's n fantastiese 'overnight courier' diens beskikbaar by alle Pick n Pay winkels.Dis net R100 en dis 'door to door'. Ek gebruik hulle baie en is heel gelukkig met hulle diens.Hulle doen ook oorsee
Nee Margi dis nie waar nie veral nie die "door to door" nie ken iemand wat dit gebruik het en ek dink sy het nou nog nie haar posstuk terug gekry nie.
Marsha · 2 jare gelede
Ons kritiseer altyd die Poskantoor. Ek stuur gereeld pakkies oorsee en het nog NOOIT enige probleme ondervind nie.Net soos met enige besigheid as ek wil he dit moet vinnig afgelewer word betaal ek meer ens. Ek wil net se ons posdiens is nie regtig so sleg soos wat ons altyd dink en praat nie.Indien jy ooit probleme het gaan na jou plaaslike Poskantoor en praat met die posmeester hulle is altyd baie behulpsaam. (Nee, ek werk nie vir die poskantoor)
sue-ann · 2 jare gelede
Gebruik Post Net. Ek stuur al my pakkies deur hulle. Kos R99 en twee tot drie dae. Nog nooit ń laat aflewering of verlore pakkie gehad nie.
Ek het ook al 'n paar keer Post Net gebruik, party pakkies nogal waardevol, en ook nog geen probleme gehad nie.
Melt Olckers · 2 jare gelede
Die wyse waarop die Poskantoor die proses beskryf is korrek. Ek voer van tyd tot tyd self in. Hulle kontak my glad nie telefonies nie, maar reik 'n afhaal notifikasie uit met die bedrag wat betaal moet word vir doane en aksyns. Die kwitansie wat hulle uitreik voldoen ook self aan 'n sekere formaat wat voorgeskryf word.
Pleks dat die poskantoor mense waarsku teen hulle eie personeel wat pakkies steel of net laat verdwyn. Twee maal dieselfde items van oosee bestel, ten duurste betaal en op internet gevolg tot by verspreidings depot in SA, en dit was die laatste sien van die blikkantien. Gebruik maar liewer een van die bekende koerier maatskappye, maar Poskantoor NOOIT!